આ એક પ્રકારનો નાડીમાં થતો રોગ છે, જે ગુદા અને મળાશયની પાસેના ભાગમાં થાય છે. આ રોગ આપણા આજકાલના ખરાબ જીવનધોરણની ભેટ છે, જે આપણે બદલવા નથી માંગતા. આપણા ખાવા પીવા ઉપર પુરતું ધ્યાન આપો. બહારનું ભોજન ન ખાવું, કોલ્ડ ડ્રીંક તો ક્યારે પણ ન પીવું. ભગંદરમાં પીડાદાયક દાણા ગુદા આજુ બાજુ નીકળીને ફૂટી જાય છે. આ રોગમાં ગુદા અને વસ્તીની ચારે બાજુ યોની ની જેમ ચામડી ફેલાઈ જાય છે. જેને ભગંદર કહે છે. ‘ભગ’ શબ્દ એ અવયવ સમજવામાં આવે છે, જે ગુદા અને વસ્તી વચ્ચે હોય છે. આ ઘા (વ્રણ) નું એક મોઢું મળાશય ની અંદર અને બીજું બહારની તરફ હોય છે. ભગંદર રોગ વધુ જુનો થવાથી હાડકાને પોલા કરી નાખે છે. જેથી હાડકામાંથી પરું નીકળતું રહે છે અને ક્યારે ક્યારે લોહી પણ આવે છે. થોડા દિવસ પછી આ રસ્તેથી મળ પણ આવવા લાગે છે.